open-index/open-wikipedia-markdown huggingface dataset:
Bradley Whitford

**Bradley Whitford** (født 1959) er en amerikansk TV- og filmskuespiller, mest kjent for rollen som Joshua Lyman i serien *[[Presidenten (TV-serie)|Presidenten]]*. Han spilte i flere Broadway-oppsetninger tidlig i karrieren, blant annet i *[[Curse of the Starving Glass]]* og i Aaron Sorkins *[[Et spørsmål om ære]]*. Han hadde flere mindre roller i filmer og TV-serier, men forble relativt ukjent helt til han fikk jobben i *Presidenten*, som også er skrevet av Aaron Sorkin. Der spilte han Joshua Lyman, en av den fiktive presidenten «Josiah Bartlet»s medarbeidere. I 2006 fikk han rollen som Danny Tripp i Sorkins *[[Studio 60 on the Sunset Strip]]*, en dramaserie som kun fikk én sesong på luften av den amerikanske TV-kanalen som sendte og produserte serien, NBC.

## Filmografi
### Film

### Fjernsyn

## Referanser


## Eksterne lenker
* 
* 
* 2001 NPR Interview
Den dag kjem aldri

**«Den dag kjem aldri»** er et dikt av A.O. Vinje. Det ble første gang offentliggjort i tidsskriftet *[[Dølen]]*.

Diktet inngår i A. O. Vinjes diktsamling *[[Storegut (diktsamling)|Storegut]]* (1866). Det er skrevet i nystevmetrum, og blir gjerne framført til en av de tradisjonelle nystevmelodiene. Den tonen som oftest blir brukt, er den samme som gjerne brukes «Å Ola, Ola, min eigen onge».

Komponisten Klaus Egge har laget en korkomposisjon med utgangspunkt i denne teksten og en overlevert nystevmelodi. Folketonesangere synger gjerne «Den dag kjem aldri», og det finnes flere innspillinger på CD. Den kanskje mest kjente versjonen ble laget av visesangerduoen *[[Tobben og Ero]]* fra *[[Tromsø]]* på 70-tallet.

## Innspillinger (i utvalg)
*Akademisk Korforening. Solist: Ingrid Bjoner. Dir.: Arnulv Hegstad. Utgitt på platen HMV 7PN&nbsp;1 i 1956.

## Den dag kjem aldri
:Den dag kjem aldri at eg deg gløymer, 
:for um eg søver, eg um deg drøymer.
:Um nott og dag er du like nær,
:og best eg ser deg når myrkt det er.

:Du leikar kringom meg der eg vankar. 
:Eg høyrer deg når mitt hjarta bankar.
:Du støtt meg fylgjer på ferdi mi,
:som skuggen gjeng etter soli si.

:Når nokon kjem og i klinka rykkjer,
:d'er du som kjem inn til meg, eg tykkjer:
:Eg sprett frå stolen og vil meg té,
:men snart eg sig atter ende ned.

:Når vinden lint uti lauvet ruslar,
:eg trur d'er du som gjeng der og tuslar!
:Når sumt der burte eg ser seg snu,
:eg kvekk og trur det må vera du.

:I kvar som gjeng og som rid og køyrer,
:d'er deg eg ser; deg i alt eg høyrer:
:I song og fløyte- og felelåt, 
:men endå best i min eigen gråt.

## Tobben & Eros versjon

Viseduoen Tobben & Ero fra Tromsø, ga ut en versjon på debutalbumet Fordums frukter, friske frø, utgitt i 1972. Denne versjonen er kanskje den mest kjente versjonen av sangen og ble en radiofavoritt da den kom ut. Produsent på låta var Johnny Sareussen.

## Referanser


## Eksterne lenker
* Teksten på prosjekt Runeberg
* Tekst og omtale på aasentunet.no
Julie Cooper

**Julie Cooper-Nichol**, spilt av Melinda Clarke, er en fiktiv person i  tv-serien The O.C., skapt av Josh Schwartz. 

## Livet før sesong 1
Julie ble født i Riverside, og drømte alltid om å leve det gode liv. Hun forlot eks-kjæresten Lance Baldwin for Jimmy Cooper, og startet et nytt liv i Newport Beach. Siden hun er 18 år og gravid med datteren Marissa Cooper, gjorde Jimmy henne til en ærbar kvinne ved å gifte seg med henne.

## Sesong 1
Når Jimmy blir tatt i å stjele penger fra sine klienters fond, skilte Julie seg fra ham, under påskuddet av at hun og døtrene fortjente bedre. Hun begynte å gå ut med Caleb Nichol, Newports rikeste mann, før han får datteren, Kirsten Cohen, til å dumpe henne for ham, og hun har et lidenskapelig forhold til hennes datters eks-kjæreste, Luke Ward. Hun ender imidlertid opp med å gifte seg med Caleb, knuser Lukes hjerte, og blir Newports mektigste kvinne.

## Sesong 2
Da hennes mann gir henne stillingen som direktør i The Newport Group, prøver hun å gi firmaet et nytt image ved å lansere et nytt blad, *[[Newport Living]]*.
Zakynthos internasjonale lufthavn, «Dionysios Solomos»

**Zakynthos internasjonale lufthavn**, **«Dionysios Solomos»**  er en flyplass på Zakynthos i Hellas.

Flyplassen ble tatt i bruk i 1972, men da bare for innenlandsruter. I juni 1981 ble flyplassen utvidet og begynte å ta i mot fly fra utlandet.

## Selskaper og ruter
*Air Italy Polska (Warszawa-Okęcie),(Poznań Ławica) [sommerrute]
*Austrian Airlines (Wien) [sommerrute]
*Martinair (Amsterdam) [sommerrute]
*Olympic Airlines (Athen, Kefallinia, Kérkyra, Preveza Lefkas, Thessaloniki)
*Prima Charter (Warszawa) [sommerrute]
*Smart Wings (Brno, Praha) [sommerrute]
*Thomas Cook Airlines (Belfast-International, Birmingham, Bristol, Cardiff, East Midlands, Glasgow-International, Leeds/Bradford, London-Gatwick, London-Stansted, Manchester, Newcastle) [sommerruter]
*Thomsonfly (Birmingham, Cardiff, Coventry [starter 4. mai 2009, sommerrute], Doncaster/Sheffield, East Midlands, London-Gatwick, London-Luton, London-Stansted [Starts 5 May 2009], Manchester, Newcastle) [sommerrute]
*transavia.com (Amsterdam) [sommerrute]

## Eksterne lenker
* www.hcaa-eleng.gr – informasjon om flyplassen (gresk og noe engelsk)
Sofie Bonnevie

**Sofie Elisabeth Bonnevie** (1853–1944) var en finsk sanger (alt), sangpedagog og barnebokforfatter. Hun gjorde sangkarrière både i Finland og Norge.   

## Familie
Hun var datter av gullsmed Metrus Strømer og Emilia Charlotta Carlson, og søster av Emmy Achté.

## Sanger
Sofie Bonnevie studerte i Helsingfors og ble deretter engasjert ved  Kaarlo Bergboms Finska opera. Her sang hun flere roller, som Acuzena i *[[Il trovatore|Troubaduren]]* av Verdi, Adalgina i *Norma* av Bellini, lady Pamela i operaen *Fra Diavolo* av Aubert og Ännchen i *[[Jegerbruden]]* av Carl Maria von Weber.

I 1875 giftet hun seg med den norske ingeniøren Donald Campbell Mackey Bonnevie, og flyttet til Norge. Hun virket som sangpedagog i Kristiania, og senere som sykegymnast. Sofie Bonnevie etablerte seg som en av sin samtids fremste sangsolister i Norge.

## Forfatter
Hun skrev én barnebok, *Ingrid og hennes skyddslingar* (Helsingfors, 1915), med tegninger av Harry Bonnevie.  

## Referanser
.mp

**.mp** er Nord-Marianenes nasjonale toppnivådomene (ccTLD) for Internett.

Det finnes noen få nettsteder i dette domenet som faktisk har tilknytning til Nord-Marianene (så som regjeringens nettsteder under **.gov.mp** og et mindre antall under **.org.mp** og **.com.mp**).

Men for tiden blir det primært markedsført som et domene for innhold som er tilgjengelig gjennom mobiltelefoner og andre mobile enheter. Registreringsenhetens nettsted erklærer at det er «det eneste toppnivådomenet (TLD) på internett som er designert eksklusivt som den mobile adressen», selv om faktum er at .mp er offisielt designert som domenet for Nord-Marianene, ikke for mobile enheter, og det finnes et .mobi domene, uten noen forbindelse med .mp, som er godkjent av ICANN for bruk på mobile enheter.

## Registrering og hosting
Det kreves at domener registrert under .mp skal hostes på serverne til registreringsenheten, og hostingplanen for dette er inkludert i registreringen. Nettstedene må bygges med hostingserverens verktøy, uten mulighet for HTML laget av bruker selv. «Server-side device detection» brukes for å serve egnet innhold til både normale nettlesere og mobile enheter.

Det finnes en del nettsteder med tilknytning til Nord-Marianene i domener på tredje nivå under **.gov.mp**, **.org.mp** og **.com.mp**, som ikke er underlagt registreringsenhetens hostingregler, men det finnes ingen indikasjon på om og hvordan flere domener av denne typen kan registreres.

## Se også
* Domenenavn
* Landskoder (internett)
* Toppnivådomene

## Referanser


## Eksterne lenker
* IANA .mp whois informasjon 
* Registreringsnettsted for .mp domenet
* Registry company info
Leif Rygg

**Leif Rygg** (født 3. mai 1940 på Voss, død 4. februar 2018) var en norsk hardingfelespiller. Han begynte å spille hardingfele som niåring, og hadde læremestere som Lars Skjervheim, Sigbjørn Bernhoft Osa og Anders Kjerland. Han vant Landskappleiken fem ganger, i 1977, 1980, 1994, 1996 og 1999, og ble i 2010 tildelt Rff-prisen.

Sammen med hardingfelespiller Knut Buen og organist Kåre Nordstoga ga han i 1994 ut albumet *Bjølleslåtten (slåttar etter [[Ola Mosafinn]])*. For dette fikk de Spellemannprisen 1994 i klassen for folkemusikk/gammaldans. I 1995 ga han ut soloalbumet *Lengt* med slåtter fra Voss og Hardanger. Han vant Folkelarmprisen 2017 i klassen for dokumentasjon, for albumet *Bygdatråen*. Han var tilknyttet plateselskapet Spelarhaugen Folkemusikk.

## Referanser
Abdullahi Yusuf Ahmed

**Abdullahi Yusuf Ahmed** (somali: *Cabdullaahi Yuusuf Axmed*, født 15. desember 1934, død 23. mars 2012 i Dubai) var en somalisk politiker. Han var Somalias president fra 2004, da han tok over etter Abdiqasim Salad Hassan, til 2009.

Ahmed ble født i Gaalkacyo, i Mudugregionen. Han var medlem av Darod, en av Somalias største klaner. Han ble valgt som president for den føderale transisjonsregjering (TFG). Valget ble holdt i nabolandet, Kenya, i hovedstaden Nairobi, 10. oktober 2004.

Han var blant de første kadettene som offisielt ble sendt til Italia i 1957, sammen med general Mohamed Farrah Aidid blant andre. Siden fortsatte han i hæren og deltok i krigen i 1964 og Ogaden krigen i 1997. Etter begge krigene ble han tildelt medaljer for sitt mot. I 1987 deltok han sammen med Darod-klanen i ett statskupp, men de mislyktes i å ta makten fra den sittende general, Siad Barre. Ahmed rømte til Kenya, siden til Etiopia hvor han startet en opprørsgruppe som først ble kalt SODAF, men som senere byttet navn til SSDF.

Senere ble han president i Puntland, og i det somaliske valget i 2004 slo han alle de andre kandidatene, inkludert sittende president Abdiqasim Salad Hassan. Hans kommende regjering, støttet og delvis bestående av etiopiske tropper, slo Den islamistiske rettsunion ledet av Hassan Dahir Aweys. Somaliske og etiopiske tropper marsjerte inn i Somalias hovedstad, Mogadishu 28. desember 2006.

## Referanser
Fylkesvei 2728

**Fylkesvei 2728 ** går mellom Strømsø og Rundtom i Drammen.

Frem til 2019 hadde veien betegnelsen fylkesvei 41 (Buskerud).

## Kommuner og knutepunkter

## Referanser




## Eksterne lenker
* Vegvesenets vegkart 
*
Knud Karl Krogh-Tonning

**Knud Karl Krogh-Tonning** (født 31. desember 1842 i Stathelle, død 19. februar 1911 i Kristiania) var en norsk teolog. Han ble teologisk kandidat i 1867 og bekledte siden en rekke stillinger som lærer og prest, sist som sogneprest i Gamle Aker (1886&ndash;1900).

Krogh-Tonning begynte tidlig å drive vitenskapelige studier og skrev en rekke bøker. I 1883 tok han doktorgraden på en avhandling «Om den ældste kirkelig apologi overfor det græsk-romerske hedenskabs tænkning». Krogh-Tonning var sterkt engasjert i utgivelsen av bokverket *[[Vidnesbyrd af Kirkefædrene]]* som utkom i 19 bind fra 1880 til 1897.

Gjennom årene fjernet han seg mer og mer fra den lutherske kirken, og til slutt frasa han seg av samvittighetsgrunner presteembetet. Samme år reiste han til Århus, hvor han gikk inn i den katolske kirken. I 1905 utnevnte kurien ham til romersk æresdoktor.

## Bibliografi
* »Den kristelige Troslære i dens Grundtræk« (1870) 
* Teologisk Tidsskrift:  
** »Om Pascal’s Pensées« (Ny Rk., I, 1871)
** »Studier over de gammellutherske Dogmatikeres Apologi for Skriftens guddommelige Oprindelse« (Ny Rk., II og III, 1872 og 1873) 
* »Ord og Sakrament« (1878)
* »Troslære til Brug ved højere Religionsundervisning« (1880) 
* »Troslære til Brug ved højere Religionsundervisning« (1880) 
* »Vidnesbyrd af Kirkefædrene« (bd. 1-17, 1880—91)
* »Kristelige Vidnesbyrd om Absolutionen« (1881) 
* »Det kirkelige Embede og dets Funktioner« (1881)  
* »Om den ældste kirkelige Apologi over for det gr.-rom. Hedenskabs Tænkning« (1882)
* »Guds Ord og Bøn« (1884)
* »Den christelige Dogmatik« (bd. 1-4, 1885-94)
* »Kristelig Opdragelseslære« (1887)
* »Kirken og Reformationen« (1892)
* »Die Gnadenlehre und die stille Reformation« (1894)
* »Den kirkelige Opløsningsproces« (1896) 
* *Thomas fra Aquinos Lære De gratin Christi et de libero arbitrio* i »Kristianias Videnskabelige Selskabs Skrifter« (1892) 
* »Kirkeaaret« (1904) 
* »Hugo Grotius und die religiösen Bewegungen« (1904)  
* »Essay« (1906) 
** I. »Platon als Vorläufer des Christenthums«
** II. »Leibniz als Theolog«
* »En Konvertits Erindringer« (1906) (selvbiografi)
* »Der letzte Scholastiker« (1904) 
* »Katholisches Christentum« (1906)  
* »Die heilige Birgitta von Schweden« (1907)

## Referanser


## Eksterne lenker
* 
* Om Knud Karl Krogh-Tonning, fra *[[Salmonsens konversationsleksikon]]*
* Biografi på bautz.de (tysk)
Fylkesvei 42 (Buskerud)

**Fylkesvei 42 i Buskerud** gikk mellom Drammen Travbane og Gulskogen i Drammen.

Traséer: Drammen travbane – Vårveien (2,6&nbsp;km), Rosenkrantzgata – Gulskogen (0,6&nbsp;km)

Før 1. januar 2010 hadde veien betegnelsen fylkesvei 37.

2019 ble veien erstattet av fylkesvei 2729, fylkesvei 2730 og fylkesvei 2731.

## Kommuner og knutepunkter

* Landfalløybrua (Drammenselva, 154 m), 

## Referanser


## Eksterne lenker
* Vegvesenets vegkart
Norsk Filatelistforbund

**Norsk Filatelistforbund** er en interesseorganisasjon for frimerkesamlere og filatelister. De fleste frimerkeklubbene i Norge er tilsluttet Norsk Filatelistforbund. Totalt har forbundet 3&nbsp;400 medlemmer fordelt på 110 klubber. Forbundet ble stiftet i Stavanger 13. juni 1931.

Forbundet gir ut medlemsbladet Norsk Filatelistisk Tidsskrift åtte ganger i året, samt håndbøker og annen filatelistisk litteratur. Norsk Filatelistforbund arrangerer også nasjonale og internasjonale frimerkeutstillinger.
Tilsluttede klubber og foreninger er Norsk Posthistorisk Selskap, Krigs- og Feltpostforeningen, Arbeidsgruppen for Helpost, Landsforeningnen for motivsamlere og Norsk Skipsposthistorisk Forening. Norges Frimerkeungdom er forbundets ungdomsorganisasjon som er organisert som et eget forbund med separat økonomi og styre.

Forbundspresident siden 2024 er Øistein Bøe.

Organisasjonen er medlem av Federation of European Philatelic Associations og Fédération Internationale de Philatélie.

## Forbundspresidenter
* Bertr. C. Middelthon 1931-1933
* Gudmund Hoel 1933-1936
* Yngve Buchholz 1937-1939
* Per Gellein 1939-1946
* Frank Walter-Johannesen 1947-1956
* Arnstein Berntsen 1957-1971
* Dagfinn E. Kjeholt 1971-1973
* Tore Gjelsvik 1973-1981
* Paul H. Jensen 1981-1987
* Ingolf Kapelrud 1987-1993
* Erling Aune 1993-1997
* Egil H. Thomassen 1997-1999
* Trygve Karlsen 1999-2003
* Petter E. Pedersen 2003-2009
* Tore Berg 2009-2017
* Frank Gilberg 2017- 2024
* Øistein Bøe 2024 - 

## Eksterne lenker
* 
* 
*  Oversikt over lokale og regionale klubber 
*  Norsk Filatelistisk Tidsskrift 
*  Norsk Posthistorisk Selskap - selskapets hjemmeside
*  Krigs- og Feltpostforeningen - foreningens hjemmeside
*  Norges Frimerkeungdom 
*  Norges postmuseum
Jean Arp

**Jean Arp** (født **Hans** 16. september 1886, død 7. juni 1966) var en fransk-tysk billedhogger, maler og dikter.

## Liv og virke
### Bakgrunn
Arp var født i Strasbourg i Alsace. Som sønn av en mor fra Alsace og en tysk far i den korte perioden etter den fransk-prøyssiske krig da Alsace-Lorraine ble Elsass-Lothringen ved tilbakeføring til Tyskland, ble han døpt Hans. Etter første verdenskrig ble området fransk, og myndighetene bestemte at Hans skulle være Jean. Han ble i 1922 gift med Sophie Taeuber-Arp.

Hans Arp fullførte École des Arts et Métiers i Strasbourg i 1904 og dro til Paris. Der fikk han gitt ut sine første dikt. Han gikk på kunstskole i Weimar 1905–1907 og dro i 1908 tilbake til Paris, hvor han studerte ved Académie Julian.

### Karriere
Den første verdenskrigen tilbragte Arp i Sveits. Han ble innkalt til den tyske ambassaden med tanke på utskrivning til militærtjeneste, men, som han selv fortalte senere, ble avvist. Han fylte konsekvent ut alle skjemarubrikker med datoen, summerte alt, tok av seg klærne og gikk for å levere papirene. Han fikk da høflig beskjed om ikke å komme tilbake.

Han var en av grunnleggerne av Dada-bevegelsen i Zürich i 1916. I 1920 startet han Köln-dadagruppen sammen med Max Ernst og den sosiale aktivisten Alfred Grünwald. Troskapen var ikke større enn at han stilte ut sammen med surrealistene i Galerie Pierre i Paris i 1925. 
 
Året etter flyttet han selv til Paris og brøt med surrealistene i 1931 for å lage en ny bevegelse kalt *Abstraction-Création* med tidsskriftet *Transition* som hovedorgan.

Fra 1930-årene og resten av livet skrev han og ga ut essays og poesi. Han flyktet til Zürich for å slippe unna den tyske okkupasjonsmakten, og ble der krigen ut.

Arp hadde separatutstilling i New York og besøkte byen i 1949. Året etter fikk han bestilling på et relieff til en bygning ved Harvard University, Cambridge, Massachusetts. Han utførte også en freske til UNESCO-bygningen i Paris og vant *Grand Prix* (hovedpremien) for skulptur ved biennalen i Venezia i 1954.

Det ble arrangert en retrospektiv (tilbakeskuende) utstilling av hans verker i Museum of Modern Art i New York, fulgt opp med en tilsvarende i Musée National d'Art Moderne, Paris i 1962. Musée d'art moderne et contemporain de Strasbourg har mange av hans verker.

Jean Arp døde i Basel, Sveits i 1966.

## Galleri

Hoge Veluwe Holland, sculpture garden, Hans Arp, Berger de nuages, 1953 - panoramio.jpg|*Berger de nuages* (*Skygjeter*), 1953, bronse
P1020726.JPG|*Feuille de reposant - 2/3*, 1959
DenHaag23.JPG|*Scrutiny l'horizon*, 1967, hvit marmor. (Versjon av *Horizontspäher*, 1964.)
Shirt Front and Fork.JPG|*Shirt Front and Fork*, 1922, tre
Impish Fruit' by Jean Arp (Hans Arp), Tate Modern.JPG|*Impish Fruit*, 1943, tre
Jean Arp Configuration.jpg|Objects Arranged According to the Law of Chance, 1930, tre


## Referanser

## Eksterne lenker
* 
* 
* 
* Internettsiden til Arpmuseum 
* Surrealism Article explaining Surrealism and how it started.
* with Squares Arranged According to the Laws of Chance'' in the MoMA Online Collection
Kristian Osvald Viderø

**Kristian Osvald Viderø** (født 27. mai 1906 i Skálavík, død 8. april 1991 i København) var en færøysk prest, forfatter og bibeloversetter.

Vaderø arbeidet i ungdommen som fisker, tok examen artium i 1930, og var cand.theol. fra 1941. Han var prest i Hvalvík 1947–1952, i Suðurstreymoy 1953–1965 og på Viðareiði 1965–1968. Fra 1968 til pensjonsalder i 1977 var han prest i Hvalba på Suðuroy. 
Etter Jákup Dahls død i 1944 overtok han ansvaret for den færøyske bibeloversettelsen, som ble fullført i 1961. 

Både i studietiden og som pensjonist reiste han mye; i hele Europa (fra Nord-Norge til Volga og Balkan), i Midtøsten, Nord-Afrika og Asia. Viderø var en populær foredragsholder, og fortalte og skrev fra sine reiser. Han ble tildelt den færøyske litteraturprisen M.A. Jacobsens Heiðursløn i 1985.

## Bibliografi
* *Ferð mín til Jorsala*. Tórshavn: E. Thomsen, 1984.
* *Á Suðurlandið*. Tórshavn: E. Thomsen, 1990.
* *Ferð mín til Jorsala á himni*. Tórshavn:: E. Thomsen, 1990.
* *Á annað Suðurlandið: ferð mín til Jorsala oman av himni*. Tórshavn: E. Thomsen, 1990.
* *Frá landi á fyrsta sinni*. Tórshavn: E. Thomsen, 1991.
* *Saga Skálavíkar, Húsavíkar, Skarvanesar, Dals, Skúoyar, Dímunar, Sands, Skopunar, Hestoyar, Kolturs* Tórshavn: E. Thomsen, 1991.
* *Saga Suðuroyar*. Tórshavn: Bókagarður, 1994.
* *Saga Vágoyar og Mykiness*. Tórshavn: Bókagarður, 1994.
* *Saga Eysturoyar*. Tórshavn: Bókagarður, 1994.
* *Ferð mín til Damaskusar*. Tórshavn: Bókagarður, 1997.

## Eksterne lenker
* bibelselskabet.dk Den færøyske bibelen ved Dahl og Viderø
Commonwealth Boomerang

**Commonwealth Boomerang** er et australsk jagerfly.

Boomerang ble utviklet som nødprosjekt for å unngå at Australia stod uten jagerfly under den andre verdenskrig. Dette ble gjort ved å i utgangspunktet kombinere en Wirraway, en lisensprodusert variant av AT-6 Texan, med en Pratt & Whitney R-1830 Twin Wasp motor.

## Varianter

Ingen prototype ble bygget, og den første **CA-12 Boomerang** av 105 produserte fløy første gang 29. mai 1942. Denne serien ble fulgt av 95 **CA-13** som skilte seg lite fra den første serien i annet enn små endringer. Et fly ble utstyrt med en turbolader under betegnelsen **CA-14**, men denne varianten ble ikke satt i produksjon. Den siste serien ble produsert i 49 eksemplarer som **CA-19**, hvorav de siste 39 ble utstyrt som rekognoseringsfly med kamera.

## Boomerang i kamp

Boomerang hadde sin ilddåp 16. april 1943 under en patrulje over Torresstredet da to av de australske flyene kom over tre japanske Mitsubishi G4M bombefly og gikk til angrep på dem. Våpnene til den ene Boomerangen fungerte ikke på grunn av en elektrisk feil, og den andre lyktes ikke med å få inn noen treff før de japanske flyene forsvant for dem. Boomerang fikk ikke sjansen til å møte fienden i luften igjen, og skulle ende krigen uten å ha skutt ned ett eneste fly.

Mer utbytte fikk man for Boomerang i rollen som nærstøttefly, og flytypen deltok i frigjøringen av Ny-Guinea og i kamphandlinger i New Britain, Bougainville og Borneo.

## Spesifikasjoner

## Kilder
* *The Complete Book of Fighters*, Green/Swanborough (ISBN 0-86288-220-6)
* *North American T-6, SNJ, Harvard and Wirraway*, Crowood (ISBN 1-86126-382-1)
* *Fighting Firsts*, Jon Guttman (ISBN 1-85409-443-2)

## Eksterne lenker
* CAC Boomerang
Maria Curie-Skłodowska-universitetet

**[[Marie Curie|Maria Curie-Skłodowska]]-universitetet** (polsk *Uniwersytet Marii Curie-Skłodowskiej*) i Lublin ble grunnlagt i 1944. Tanken bak opprettelsen var hovedsakelig å danne en uavhengig, verdslig høyskole som motpol til det katolske universitetet i samme by.

Universitetet ble inaugurert i 1945, med 42 professorer, hovedsakelig fra høyskolene i Lviv og Vilnius. Det består i dag av ti fakulteter og har over 36&nbsp;000 studenter og 3&nbsp;600 ansatte.

Universitetet er oppkalt etter den polske nobelprisvinneren Maria Skłodowska-Curie.

## Fakulteter
* Fakultet for biologi og geofag 
* Fakultet for matematikk, fysikk og informatikk
* Fakultet for kjemi
* Fakultet for jus og administrasjon
* Det humanistiske fakultet
* Fakultet for økonomi
* Fakultet for pedagogikk og psykologi
* Fakultet for filosofi og sosiologi
* Fakultet for politologi
* Det artistiske fakultet
## Referanser


## Eksterne lenker
*
.ly

**.ly** er Libyas nasjonale toppnivådomene (ccTLD) for Internett.

Domenet var på et tidspunkt åpen for registrering globalt, direkte på andre nivå, og inneholder et tilfeldig spredt utvalg av nettsteder. Noen av dem nytter seg av betydningen av "ly" på forskjellige språk  og i diverse stedsnavn som et suffix, som i ita.ly. Dette er kjent som domenehacking. Det er ikke spesielt mange nettsteder i Libya som bruker dette domenet.

Nettstedet **lydomains.com** som tidligere tilbød **.ly** domener til salgs er for tiden nede. Ifølge den offisielle registreringsenhetens nettsted (**nic.ly**) er det ikke lenger autorisert som registrar.  Registreringsenhetens nettsted lover at det vil være mange autoriserte registrarer i fremtiden, men for tiden finnes det bare en, LTTnet , men denne tilbyr ingen måter å registrere domener online på, og LTTnet tilbyr heller ikke domener på andre nivå.

Domener i **.ly** er offisielt tilgjengelig både på andre og tredje nivå, men nettstedene LTTnet  og Libyan Spider Network  ser bare ut til å nevne tredjenivå registreringer. De forskjellige andrenivå-domenene som offisielt er åpne for registreringer på tredje nivå er:

* **.com.ly**: Kommersielle tjenester
* **.net.ly**: Internett-relaterte tjenester
* **.gov.ly**: Regjeringen og departementer
* **.plc.ly**: Statlig eide selskaper
* **.edu.ly**: Utdannelsesinstitusjoner
* **.sch.ly**: Skoler
* **.med.ly**: Helsetjenester
* **.org.ly**: Non-profit organisasjoner
* **.id.ly**: Enkeltpersoner

## Se også
* Domenenavn
* Landskoder (internett)
* Toppnivådomene

## Eksterne lenker
* IANA .ly whois informasjon 
* Libyan Spider Network
Universitetet i Gdańsk

**Universitetet i Gdańsk** (polsk: *Uniwersytet Gdański*) er et universitet i Gdańsk i Polen. Det ble grunnlagt i 1970 ved sammenslåingen av Den økonomiske høyskole i Sopot (grunnlagt i 1945) og Den pedagogiske høyskole i Gdańsk (grunnlagt i 1946). Universitetet består i dag av ni fakulteter med over 30&nbsp;000 studenter.

## Fakulteter
* Fakultet for biologi, geografi og oseanologi 
* Fakultet for kjemi
* Fakultet for økonomi
* Det filologisk-historiske fakultet
* Fakultet for matematikk, fysikk og informatikk
* Fakultet for samfunnsfag
* Fakultet for jus og administrasjon
* Fakultet for forvaltning
* Det interkollegiære fakultet for bioteknologi

## Referanser


## Eksterne lenker
*
Nikolaus Kopernikus-universitetet

**[[Nikolaus Kopernikus]]-universitetet** (polsk *Uniwersytet Mikołaja Kopernika*) er et statlig universitet i Toruń, og regnes for å være en av Polens beste høyskoler. Det er det største universitetet med tanke på studenttall og potensial i landets nordlige områder.

Universitetet ble grunnlagt i 1945, som en delvis erstatning for de polske universitetene i Vilnius og Lviv som ble overtatt av Sovjetunionen. I dag består det av fjorten fakulteter, over 40&nbsp;000 studenter og 4&nbsp;000 ansatte.

Universitetet er oppkalt etter den berømte polske astronomen Nikolaus Kopernikus, som ble født i samme by.

## Fakulteter
*Fakultet for biologi og geofag
*Fakultet for kjemi
*Fakultet for økonomiske fag og forvaltning
*Fakultet for kunst
*Fakultet for historiske fag
*Det humanistiske fakultet 
*Fakultet for filologi
*Fakultet for jus og administrasjon
*Fakultet for matematikk og informatikk
*Det teologiske fakultet
*Fakultet for fysikk, astronomi og anvendt informatikk
*Fakultet for farmasi (Collegium Medicum i Bydgoszcz)
*Det medisinske fakultet (Collegium Medicum i Bydgoszcz)
*Fakultet for helsefag (Collegium Medicum i Bydgoszcz)

## Referanser


## Eksterne lenker
* Universitetets hjemmeside
* Studentenes forum
Det schlesiske universitet

**Det schlesiske universitet i Katowice** (polsk *Uniwersytet Śląski w Katowicach*) ble grunnlagt i 1968 i Katowice, og er etter studenttallet Polens andre største universitet. Mesteparten av fakultetene ligger i Katowice, med didaktiske enheter lokalisert i Sosnowiec, Rybnik, Chorzów, Cieszyn og Jastrzębie-Zdrój. Universitetet består av tolv fakulteter med 46&nbsp;000 studenter.

Det schlesiske universitet har sine røtter i Den pedagogiske høyskole i Katowice grunnlagt 1928. I 1968 ble denne sammenslått med Det jagiellonske universitets filial i byen, og ble slik det niende statlige universitet i Polen. Det hadde da fire fakulteter og 6&nbsp;000 studenter.

## Fakulteter
*Det artistiske fakultet
*Fakultet for biologi og naturvern
*Fakultet for etnologi og edukasjonslære
*Fakultet for filologi
*Fakultet for informatikk og materiallære
*Fakultet for matematikk, fysikk og kjemi
*Fakultet for geofag
*Fakultet for samfunnsfag
*Fakultet for pedagogikk og psykologi
*Fakultet for jus og administrasjon
*Krzysztof Kieślowski fakultet for radio og TV
*Fakultet for teologi

## Billedgalleri

Fil:Katowice - Wydział Chemii UŚ.jpg|Institutt for kjemi
Fil:US wydział nauk o ziemi.jpg|Fakultet for geofag
Fil:Katowice - Uniw. - Biologia.JPG|Fakultet for biologi og naturvern
Fil:Wydział Teologiczny Uniwersytetu Śląskiego; widok od frontu.jpg|Fakultet for teologi

## Referanser


## Eksterne lenker
* Universitetets hjemmeside
Kardus

En **kardus** er en pose eller beholder fylt med krutt som er ment å detoneres bak en kanonkule, granat, for å skyve denne fremover. Kardusen inneholder dermed det som kalles *drivladningen* til en kanon. 

Dersom ikke kardus benyttes, snakker man om en patron, hvor drivladningen og selve kulen er sammenfattet i én enhet før utskytning. Dette er ofte tilfellet i geværer og kanoner av mindre kaliber, hvor en slik løsning er mer praktisk. Automatvåpen som er avhengige av hurtig ladetid bruker ofte patroner. 

Fordelen med en kardus, er at man kan øke eller minke drivladningen alt etter hvilken utgangshastighet man vil ha på granaten – dette påvirker igjen den effektive rekkevidden på våpenet. 

Kardus ble benyttet fra tidligste tider med artilleri, hvor man ofte pakket kruttet i tøybeholdere, og deretter brukte én eller flere karduser alt etter rekkevidden man ville oppnå. I senere tid har man hatt egne beholdere hvor man kunne bruke en viss mengde drivladning alt etter hvilken rekkevidde man ville oppnå. En kanons rekkevidde beror også i høy grad på utskytningsvinkelen.
Universitetet i Białystok

**Universitetet i Białystok** (polsk *Uniwersytet w Białymstoku*) ble åpnet i 1997 som det trettende statlige universitet i Polen. Høyskolen fungerte opprinnelig som en gren av Universitetet i Warszawa i 29 år. Den består i dag av syv fakulteter med over 16&nbsp;000 studenter og 1&nbsp;300 ansatte.

## Rektor
* Jerzy Nikitorowicz (siden 2006)

## Internasjonalt samarbeid
* Universidade da Beira Interior – Portugal
* Janka Kupala Grodno State University – Belarus
* Jaroslavl State Pedagogical University – Russland
* Minsk State Linguistics University – Belarus
* Concordia University – Canada
* University of Berne – Sveits
* Shinshu University – Japan
* Paris-Sorbonne University (Paris IV) – Frankrike
* Pierre and Marie Curie University – Frankrike
* N. A. Niekrasov Kostroma State University – Russland
* United Institute of Informatics Problems National Academy of  Sciences – Belarus

## Fakulteter
* Fakultet for biologi og kjemi
* Fakultet for økonomi
* Fakultet for filologi
* Fakultet for historie og sosiologi
* Fakultet for matematikk og fysikk
* Fakultet for pedagogikk og psykologi
* Fakultet for Teologi
* Det juridiske fakultet

## Referanser


## Eksterne lenker
*
Universitetet i Opole

**Universitetet i [[Opole]]** (polsk *Uniwersytet Opolski*) er en statlig høyskole grunnlagt i 1994 ved sammenslåingen av Den pedagogiske høyskole (grunnlagt i 1950) og Opole-grenen av Johannes Paul II katolske universitet i Lublin. Den består i dag av syv fakulteter.

## Fakulteter
*Fakultet for økonomi
*Fakultet for filologi
*Det historisk-pedagogiske fakultet
*Fakultet for matematikk, fysikk og kjemi
*Det naturtekniske fakultet
*Det teologiske fakultet
*Fakultet for jus og administrasjon

## Referanser


## Eksterne lenker
*
OTRS

**OTRS** har flere betydninger:

* Open Technology Real Services, tidligere *Open-source ticket request system*
* Oslo Tekniske Rørleggerfirma Service

## Se også
*
.lk

**.lk** er Sri Lankas nasjonale toppnivådomene (ccTLD) for Internett.

Utenlandske selskaper uten lokal tilstedeværelse kan bare reservere domener, noe som kan gjøres gjennom registreringsenheten for .lk-domenet eller dets agenter. For å kunne registrere og bruke et domenenavn må de ha en kontaktadresse i Sri Lanka, noe som kan skaffes via en agent eller et advokatfirma.

## Subdomener på andre nivå

Registreringer er på andre nivå, og også på tredje nivå under diverse kategoriserte subdomener på andre nivå.  En registrering på andre nivå blokkerer automatisk navnet fra å kunne registreres av andre på tredje nivå.

Registrering er tilgjengelig på tredje nivå innen disse kategoriserte subdomenene på andre nivå:

### Registrering med restriksjoner
* **.gov.lk**: regjeringen og dens departementer i Sri Lanka (Reserverer automatisk navnet på andre nivå og under alle andre subdomener på andre nivå)
* **.sch.lk**: registrerte skoler i Sri Lanka
* **.net.lk**: lisensierte internettleverandører i Sri Lanka
* **.int.lk**: internasjonale traktatorganisasjoner

### Åpen registrering
* **.com.lk**: kommersielle selskaper
* **.org.lk**: non-profit organisasjoner
* **.edu.lk**: utdanningsinstitusjoner
* **.ngo.lk**: non-governmental organisasjoner
* **.soc.lk**: registrerte foreninger
* **.web.lk**: nettsteder
* **.ltd.lk**: aksjeselskaper
* **.assn.lk**: foreninger
* **.grp.lk**: sammenslutninger av selskaper
* **.hotel.lk**: hoteller

## Se også
* Domenenavn
* Landskoder (internett)
* Toppnivådomene

## Eksterne lenker
* IANA .lk whois informasjon 
* Registreringsnettsted for .lk domenet
Kasimir den stores universitet i Bydgoszcz

**[[Kasimir III av Polen|Kasimir den stores]] universitet i [[Bydgoszcz]]** (polsk *Uniwersytet Kazimierza Wielkiego w Bydgoszczy*, forkortet *UKW*) oppstod i 2005 som etterløper til Kasimir den stores akademi i Bydgoszcz. Universitetet er et av Polens yngste og minste. Det består av fire fakulteter.

## Fakulteter
* Det humanistiske fakultet
* Fakultet for matematikk, fysikk og teknikk
* Fakultet for naturfag
* Fakultet for pedagogikk og psykologi

## Referanser


## Eksterne lenker
* 
* (pl) (en) UKW.edu.pl
Sponsor

En **sponsor** er en person eller organisasjon som økonomisk eller ved sin anseelse støtter en forretning, kampanje, TV-program, idrettsklubb eller lignende. Sponsor er et låneord fra engelsk. 

En sponsor er oftest et firma, som dekker økonomiske utgifter i forbindelse med (eksempelvis) sport, for til gjengjeld å bli promotert og assosiert med den gitte begivenhet. Sponsorer opptrer nesten overalt hvor offentlighetens interesse er rettet.
## Referanser
Stefan Wyszyński-universitetet

**Stefan Wyszyński-universitetet** (polsk *Uniwersytet Kardynała Stefana Wyszyńskiego*) er en statlig høyskole i Warszawa som ble åpnet i 1999. Skolen etterfølger etter Det katolske teologiakademi (grunnlagt i 1954). Universitetet er oppkalt etter kardinal Stefan Wyszyński.

## Fakulteter
*Fakultet for teologi
*Fakultet for kirkerett
*Fakultet for kristen filosofi
*Fakultet for historiske fag og samfunnsfag
*Fakultet for jus og administrasjon
*Fakultet for humanistiske fag
*Fakultet for matematikk og natur

## Referanser


## Eksterne lenker
*
Det ermlandskmasuriske universitet i Olsztyn

**Det ermlandskmasuriske universitet i [[Olsztyn]]** (polsk *Uniwersytet Warmińsko-Mazurski w Olsztynie*) oppstod i 1999 ved sammenslåingen av Det jordbrukstekniske akademi, Den pedagogiske høyskole og Det ermelandske teologiinstitutt. Det består av fjorten fakulteter med over 40&nbsp;000 studenter. 

## Fakulteter
*Fakultet for dyrebioingeniørarbeid
*Fakultet for biologi
*Fakultet for geodesi og miljøforvaltning
*Det humanistiske fakultet
*Fakultet for miljø- og jordbruksforvaltning
*Fakultet for matematikk og informatikk
*Fakultet for veterinær medisin
*Fakultet for økonomiske fag
*Fakultet for samfunnsfag og kunst
*Fakultet for tekniske fag
*Fakultet for ernæringslære
*Fakultet for fiskeri og naturvern
*Fakultet for jus og administrasjon
*Det teologiske fakultet

## Referanser


## Eksterne lenker
*
Universitetet i Zielona Góra

**Universitetet i [[Zielona Góra]]** (polsk *Uniwersytet Zielonogórski*) er et av Polens yngre universiteter, grunnlagt i 2001 ved sammenslåingen av Det tekniske universitet i Zielona Góra (grunnlagt i 1965) og Den pedagogiske høyskole (grunnlagt i 1971) i samme by. Det består av ni fakulteter.

## Fakulteter
*Det artistiske fakultet
*Fakultet for økonomi og forvaltning
*Fakultet for elektroteknikk, informatikk og telekommunikasjon
*Fakultet for fysikk og astronomi
*Det humanistiske fakultet
*Fakultet for land- og naturingeniørarbeid  
*Fakultet for matematikk, informatikk og økonometri
*Fakultet for pedagogiske fag og samfunnsfag
*Fakultet for mekanikk
## Referanser


## Eksterne lenker
*
Oslo Tekniske Rørleggerfirma Service

**Oslo Tekniske Rørleggerfirma Service AS** (**OTRS**) er en av Oslos største VVS-entreprenører. Selskapet, som ble etablert i 1992, arbeider hovedsakelig med storkunder innen offentlig sektor, eiendomsforvaltning, samt bygg og anlegg. Selskapet eies i sin helhet av VVS Senteret Norge og er organisert i en prosjektavdeling, serviceavdeling og vedlikeholdsavdeling.

## Eksterne lenker
* OTRS
Universitetet i Rzeszów

**Universitetet i Rzeszów** (polsk *Uniwersytet Rzeszowski*) ble åpnet i 2001 etter sammenslåingen av Den pedagogiske høyskole i Rzeszów, Rzeszów-grenen av Maria Curie-Skłodowska-universitetet i Lublin og det økonomiske fakultet i Rzeszów til Hugo Kołłątaj jordbruksakademi i Kraków. Det består av ti fakulteter og har over  studenter.

## Fakulteter
*Fakultet for biologi og jordbruk
*Fakultet for økonomi
*Fakultet for filologi
*Fakultet for matematikk og natur
*Det medisinske fakultet
*Det pedagogisk-artistiske fakultet
*Det juridiske fakultet
*Det historisk-sosiologiske fakultet
*Fakultet for kroppsøving
*Fakultet for bioteknologi

## Referanser
Synaløyfe

**Synaløyfe** (gresk. synaloife &ndash; *sammensmeltning*) betegner i poesi og sangtekster at vokaler fra tilgrensende ord smelter sammen til én stavelse. 

## Eksempler
Den enkleste formen for synaløyfe består i at endevokalen i ett ord og åpningsvokalen i neste ord går sammen i en diftong. Eks. «oi» i «ecco_il re» (it. *her er kongen*). 

En mer komplisert form består av endevokal fra første ord + andre ord (som kun består av en vokal) + åpningsvokal i tredje ord. Eks. «oèi» i «prospero_è_il vento» (it. *gunstig er vinden*). Her får vi en triftong (tre vokaler på en stavelse). 

Begrepet synaløyfe er lite kjent i Norge, men tilsvarende ord er kjent fra andre språk (eng. synalepha, ty. Synalöphe, fr. synalèphe, sp. sinalefa, it. sinalefe). Synaløyfe er mest brukt i de vokalrike språkene italiensk og spansk. Uten kjennskap til denne praksisen vil en ha store vanskeligheter med å lære seg å synge italienske og spanske sanger på riktig måte, enten det dreier seg om opera, folkesanger eller populære slagere.
Søppelspann

**Søppelspann**, **søppeldunk**, **søppelbøtte**, **bosspann** eller **søppelcontainer** er en beholder og lastbærer som blir brukt til midlertidig oppbevaring av søppel. Disse er robuste og slitesterke enheter som også kan tilpasses etter behov. 

## Søppelspann

Vanlig husholdningsstørrelse er ca. 140L. Disse beholderne finnes i alle slags farger og fasonger, avhengig av hva slags bruk de er beregnet til. Søppelspann fungerer som et viktig mellomledd fra forbruker til avfallsanlegg. Man deler også søppelspann inn i ulike kategorier med egne fargekoder for å gjøre det enklere å kildesortere avfallet. En vanlig norsk husholdning har som regel to søppelspann hvor det ene er til restavfall, og det andre kun til papir og papp. Restavfall er avfall som ikke kan kildesorteres eller resirkuleres. Søppelspann er en viktig del av et effektivt gjenbruk innad i et samfunn. Man er avhengig av at hver enkelt husholdning har ulikt kategoriserte søppelspann for å opprettholde en korrekt kildesortering. Kildesortering vil si å sortere ulike materialer i egne kategorier slik at de kan smeltes om og brukes på nytt. Dette er for å begrense forbruket av de materialene det gjelder, hovedsakelig for å redusere forurensning og generelt forbruk. Resirkulering er mer et samlet begrep for kildesortering, da resirkulering i bunn og grunn betyr gjenbruk, og er en grunnleggende del av kildesorteringen. 

## Søppeldunk

En søppeldunk er en beholder av plast eller metall av en viss størrelse som skal brukes til å oppbevare avfall. De er laget for å stå utendørs og plasseres helst lett litgjengelige for søppelmenn, og har gjerne en viss fasong eller design som skal passe til søppelbilens utforming. Søppeldunken er avfallets siste stoppested før det fraktes med søppelbil til søppelanlegget.

## Søppelcontainer

En avfallscontainer, eller -konteiner, er en container for avfall, konstruert for å oppbevare avfall og frakte det ved hjelp av søppelbiler.

Mange bedrifter, leilighetskomplekser, kontorer og industrielle områder vil ha en eller flere avfallscontainere for å lagre avfall som blir generert. Disse containerne blir tømt av frontlastende søppelbiler. Bilene har store klyper foran, som blir innstilt og satt inn i «armene» (eller sporene) på containeren. Hydraulikken løfter deretter klypene, som er festet til containeren, og snur den opp-ned. Innholdet blir så tømt ned i bilens avfallsbeholder og fraktet til nærmeste søppelfylling. 

## Referanser
Universitetet i Szczecin

**Universitetet i Szczecin** (polsk *Uniwersytet Szczeciński*) er Szczecins største høyskole, grunnlagt i 1984 som etterløper til Den pedagogiske høyskole i samme by. Det består av ni fakulteter og har over 34&nbsp;000 studenter.

## Fakulteter
*Fakultet for filologi
*Det humanistiske fakultet
*Fakultet for jus og administrasjon
*Fakultet for naturfag
*Det matematisk-fysiske fakultet
*Fakultet for forvaltning og tjenesteøkonomikk
*Fakultet for økonomiske fag og forvaltning
*Det teologiske fakultet
*Fakultet for administrasjon i Jarocin

## Referanser


## Eksterne lenker
Universitetets hjemmesider
Victims of Communism Memorial

**Victims of Communism Memorial** er et monument i den amerikanske hovedstaden Washington, DC, som står i nærheten av den amerikanske Kongressen. Monumentet ble avduket av president George W. Bush den 12. juni 2007, på 20-årsdagen for president Ronald Reagans berømte *[[Tear down this wall]]*-tale foran Berlinmuren. Monumentet er «til minne om de mer enn 100 millioner ofre for kommunismen», og dets formål er at «det kommunistiske tyranniets historie skal formidles til fremtidige generasjoner».

Det var den tysk-amerikanske kongressmannen Dana Rohrabacher og senatorene Claiborne Pell og Jesse Helms som i 1993 tok initiativ til en lov som åpnet for oppføringen av monumentet. Loven ble enstemmig vedtatt 17. desember 1993 og undertegnet av president Bill Clinton. En egen stiftelse, Victims of Communism Memorial Foundation, arbeidet for oppføringen av monumentet.

Monumentet er en tre meter høy bronsekopi av demokratiets gudinne, en papirstatue båret av kinesiske studenter under demonstrasjonene mot kommunistregimet på Den himmelske freds plass i 1989. Det er utformet av Thomas Marsh.

National Capital Planning Commission godkjente utformingen av monumentet i november 2005.

## Innvielsesseremoni

Blant de mange hundre inviterte gjestene var ofre for kommunismen i en rekke land, som den vietnamesiske poeten Nguyen Chi Thien, den kinesiske politiske fangen Harry Wu, den litauiske antikommunistiske journalisten Nijolė Sadūnaitė og andre. Under seremonien nevnte president George W. Bush noen av de mange navnløse som led under kommunismen:

President Bush sa også: «We'll never know the names of all who perished, but at this sacred place, communism's unknown victims will be consecrated to history and remembered forever. We dedicate this memorial because we have an obligation to those who died, to acknowledge their lives and honor their memory».
Bush sammenlignet deretter kommunismen med den terrorismen og ekstremismen som truer Amerika i dag. Ha sa:

## Se også
* Frihetsklokken i Berlin
* Gulag
* Holodomor
**[[Kommunismens svartebok]]*
**[[Gulag-arkipelet]]*
**[[En dag i Ivan Denisovitsj' liv]]*

## Referanser


## Eksterne lenker
*
French Open 1980

**French Open 1980** ble spilt i mai på Roland Garros-stadion i Paris og er en tennis-turnering på grus. Björn Borg vant singleturneringen for herrer for femte gang og Chris Evert-Lloyd vant sin fjerde singletittel for damer. Kathy Jordan og Anne Smith vant damedoublen.

## Menn
### Kvartfinaler

### Semifinaler

### Finale

## Kvinner
### Kvartfinaler

### Semifinaler

### Finale

## Eksterne lenker
* French Open PDF Menn, Kvinner
* ITF Menn , Kvinner
Vickers F.B.5 Gunbus

**Vickers F.B.5 Gunbus** var et britisk jagerfly, og et av de tidligste jagerflyene som ble introdusert under den første verdenskrig. Prototypen fløy første gang under betegnelsen E.F.B.5 ( Experimental Fighting Biplane 5 ) 17. juli 1914. Flyet ble satt i produksjon fra august 1914, de første serieproduserte F.B.5 var klare i oktober samme år.

F.B.5 debuterte på vestfronten i februar 1915. Etter en periode preget av vanskeligheter med motoren og etterhvert lite tilfredsstillende ytelser i forhold til motstandernes stadig bedre fly ble F.B.5 trukket tilbake fra fronten høsten 1916, men skulle gjøre tjeneste som treningsfly en stund enda.

I tillegg til Vickers, ble F.B.5 også produsert i Frankrike av Société Anonym Darracq, og i Danmark ved Tøjhusverkstedet.

## Spesifikasjoner

## Eksterne lenker
* Vickers FB.5 (Gunbus)
Molde Annonceblad

***Molde Annonceblad*** var en avis som kom ut i Molde fra 1893 til 1928. *Molde Annonceblad* ble et organ for Frisinnede Venstre, men fikk nye eiere i 1918 og ble reorientert mot bygde-Venstre og avholdsbevegelsen. Avisen slet i konkurransen med *[[Romsdals Budstikke]]* og ble snart kjøpt av høyrefolk. Høsten 1928 ble trykkeriet og forlagsretten til *Molde Annonceblad* kjøpt av Bondepartiets nye avis *[[Fylket]]*, som derved fikk bedre markedsgrunnlag som dagsavis.

## Referanser
Lycaeninae

* Aphnaeini
* blåvinger
* gullvinger
* stjertvinger

**Lycaeninae** er en delgruppe av glansvingene.  Denen artikkelen omhandler Lycaeninae i vid forstand, det er vanlig å dele denne gruppen opp i fire underfamilier: Aphnaeinae, gullvinger, blåvinger og stjertvinger.

Lycaeninae er dagaktive, fargerike sommerfugler og delgruppen kalles ofte «de ekte glansvingene». Alle de 23 norske artene av glansvinger tilhører Lycaeninae. De aller fleste artene er tropiske, men det finnes 140 europeiske arter.

## Utseende
Små, fargerike dagsommerfugler. Det er gjerne markert forskjell mellom kjønnene, hannene er mer fargerike enn hunnene. Oversiden er gjerne glinsende, i alle fall hos hannene, mens hunnene kan være mer brune. Mange er metallisk blå eller blåfiolette, andre er skarpt oransje. Undersiden har ofte lysgrå grunnfarge, gjerne med svarte og oransje flekker. Larvene er korte og trinne med korte, stive hår.

## Levevis
Disse sommerfuglene finnes mest i åpne områder og skogkanter, sjeldnere inne i skogen. En god del arter er knyttet til maur, i alle fall i de siste larvestadiene. De skiller ut søte sekreter som maurene liker og blir til gjengjeld beskyttet. Forholdsvis mange av artene har små, lokale bestander og er ofte utryddingstruede i dag.

## Utbredelse
Gruppen er utbredt i alle verdensdeler, særlig Theclinae er godt representerte nesten over alt.

## Systematisk inndeling
Inndelingen og særlig hvilket nivå de ulike gruppene blir plassert på, har variert mye. Det er gode grunner til å regne de fire undergruppene Aphnaeinae, Lycaeninae (i snever forstand), Polyommatinae og Theclinae som stammer (tribus), men frodi de er så rike på slekter og arter velger de fleste taksonomer av pragmatiske grunner å gi dem status om underfamilier, som her – dette gir litt bedre rom for en finere oppdeling av gruppene.

* sommerfugler (Lepidoptera)
** gruppe / overfamilie **[[dagsommerfugler]]** (Papilionoidea) 
*** familie **[[glansvinger]]** (Lycaenidae) 
**** delgruppe **Lycaeninae** (i vid forstand)
***** underfamilie Aphnaeinae – ikke i Norge
***** underfamilie gullvinger (Lycaeninae i snever forstand eller Lycaenini i vid forstand) – 4 norske arter
***** underfamilie blåvinger (Polyommatinae) – 15 norske arter
***** underfamilie stjertvinger (Theclinae) – 4 norske arter

## Kilder
* Eliasson, C.U., Ryrholm, N., Holmer, M. Jilg, K. & Gärdenfors, U. 2005. Nationalnyckeln till Sveriges flora och fauna. *Fjärilar: Dagfjärilar. Hesperiidae – Nymphalidae.* ArtDatabanken, SLU, Uppsala. ISBN 91-88506-51-7
* Fauna Europaea Web Service (2004) Fauna Europaea version 1.1, www.faunaeur.org 
* Aarvik, Leif, Berggren, Kai, Hansen, Lars Ove. 2000. *Norges Sommerfugler. Catalogus Lepidopterorum  Norvegiae.* Norsk entomologisk forening. 192 sider.

## Eksterne lenker
* 
* Norges sommerfugler – Glansvinger
*  www.nhm.uio.no/fakta/zoologi/insekter/norlep/  Norges sommerfugler – Et norskspråklig nettsted om  norske sommerfugler.
* Brower, Andrew V. Z. 2007. [Lycaenidae in The Tree of Life Web Project, http://tolweb.org/ http://tolweb.org 
* www.funet.fi – Lycaenidae